CELEX: C2006/143/30
Language: el
Date: 2006-06-17 00:00:00
Title: Υπόθεση C-10/05: Απόφαση του Δικαστηρίου (πρώτο τμήμα) της  30ής Μαρτίου 2006  (αίτηση του Cour administrative για την έκδοση προδικαστικής αποφάσεως) — Cynthia Mattern, Hajrudin Cikotic κατά Ministre du travail et de l'emploi (Ελεύθερη κυκλοφορία των προσώπων — Εργαζόμενοι — Μέλη της οικογένειας — Δικαίωμα προσβάσεως σε θέση μισθωτής εργασίας υπηκόου τρίτου κράτους, συζύγου κοινοτικού υπηκόου — Προϋποθέσεις)

17.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/17
            
         Απόφαση του Δικαστηρίου (πρώτο τμήμα) της 30ής Μαρτίου 2006 (αίτηση του Cour administrative για την έκδοση προδικαστικής αποφάσεως) — Cynthia Mattern, Hajrudin Cikotic κατά Ministre du travail et de l'emploi
   (Υπόθεση C-10/05) (1)
   
   (Ελεύθερη κυκλοφορία των προσώπων - Εργαζόμενοι - Μέλη της οικογένειας - Δικαίωμα προσβάσεως σε θέση μισθωτής εργασίας υπηκόου τρίτου κράτους, συζύγου κοινοτικού υπηκόου - Προϋποθέσεις)
   (2006/C 143/30)
   Γλώσσα διαδικασίας:η γαλλική
   Αιτούν δικαστήριο
   Cour administrative
   Διάδικοι στην υπόθεση της κύριας δίκης
   
      Προσφεύγουσες: Cynthia Mattern, Hajrudin Cikotic
   
      Καθού: Ministre du travail et de l'emploi
   Αντικείμενο της υποθέσεως
   Αίτηση για την έκδοση προδικαστικής αποφάσεως — Cour administrative (Λουξεμβούργο) — Ερμηνεία του άρθρου 39 του κανονισμού 1612/68 του Συμβουλίου, της 15ης Οκτωβρίου 1968, περί της ελεύθερης κυκλοφορίας των εργαζομένων στο εσωτερικό της Κοινότητας (ΕΕ ειδ. έκδ. 05/001, σ. 33) — Υπήκοος τρίτου κράτους, σύζυγος υπηκόου κράτους μέλους, που επιθυμεί να απαλλαγεί από την υποχρέωση αδείας εργασίας στο εν λόγω κράτος μέλος — Σύζυγος κοινοτικός υπήκοος που παρακολούθησε κύκλο επαγγελματικής καταρτίσεως και μαθητείας σε άλλο κράτος μέλος.
   Διατακτικό της αποφάσεως
   Υπό περιστάσεις όπως αυτές της υποθέσεως της κύριας δίκης, το άρθρο 11 του κανονισμού (ΕΟΚ) 1612/68 του Συμβουλίου, της 15ης Οκτωβρίου 1968, περί της ελεύθερης κυκλοφορίας των εργαζομένων στο εσωτερικό της Κοινότητας, όπως τροποποιήθηκε με τον κανονισμό (ΕΟΚ) 2434/92 του Συμβουλίου, της 27ης Ιουλίου 1992, δεν παρέχει σε υπήκοο τρίτου κράτους το δικαίωμα προσβάσεως σε μισθωτή δραστηριότητα εντός κράτους μέλους διαφορετικού από εκείνο στο οποίο ο/η σύζυγός του, κοινοτικός υπήκοος που έχει κάνει χρήση του δικαιώματος ελεύθερης κυκλοφορίας, ασκεί ή έχει ασκήσει μισθωτή δραστηριότητα.
   
      (1)  ΕΕ C 69 της 19.3.2005.